શીર્ષક: ઑક્સફર્ડ યુનિવર્સિટી : કોરોના વૅક્સિનની સફળતા પર WHOએ કહ્યું 'સૌને મળવી જોઈએ'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઑક્સફર્ડ યુનિવર્સિટીએ જે વૅક્સિન તૈયાર કરી છે તે માણસ પર સુરક્ષિત હોવાનું સાબિત થયું છે.

આ સાથે જ તેનાથી ઇમ્યુન સિસ્ટમમાં સુધારો થતો હોવાના સંકેતો મળ્યા છે.

આ રસીનો ઉપયોગ 1,077 લોકો પર કરવામાં આવ્યો હતો. આ લોકો પર થયેલા પ્રયોગમાં સામે આવ્યું કે વૅક્સિનના ઇંજેક્ષનથી આ લોકોના શરીરમાં ઍન્ટી-બોડીઝનું નિર્માણ થયું, જે કોરોના વાઇરસ સામે લડે છે.

આ પ્રયોગ અંગે ઘણી આશાઓ સેવાઈ રહી છે. જોકે બ્રિટિશ સરકાર આ વૅક્સિનના દસ કરોડ ડોઝનો ઑર્ડર આપી ચૂકી છે.

વૅક્સિનનાં સફળ પરિણામો પર WHOની ટિપ્પણી

કોરોના વાઈરસની વૅક્સિનને લઈને સકારાત્મક પરિણામો મળ્યા બાદ વિશ્વ આરોગ્ય સંસ્થા(WHO)એ એનું સ્વાગત કર્યું છે પણ સાથે જ કહ્યું છે કે કોવિડ-19ના ફેલાઈ રહેલા સંક્રમણ સામે લડવા માટે હજુ પણ કામ કરવાની જરૂર છે.

જીનિવામાં એક પ્રેસ કૉન્ફરેન્સમાં WHOના કટોકટી સમયના કાર્યક્રમના નિર્દેશક ડૉક્ટર માઇક રેયાને કોરોના વાઈરસની વૅક્સિન બનાવી રહેલા ઑક્સફર્ડ વિશ્વવિદ્યાલયના વૈજ્ઞાનિકોને વધામણાં આપ્યા અને કહ્યું કે "આ સકારાત્મક પરિણામ છે પરંતુ હજુ લાંબો રસ્તો કાપવાનો બાકી છે"

એમણે કહ્યું કે હવે 'અસલી દુનિયા'ની ટ્રાયલ પણ મોટા પાયે થવી જોઈએ.

કોરોનાને લઈને અત્યાર સુધી વિશ્વભકમાં 23 વૅક્સિન પર કામ ચાલી રહ્યું છે.

ડૉક્ટર રેયાને કહ્યું "ઘણો બધો ડેટા અને સારવારની શોધની દિશામાં અનેક વૅક્સિન પર કામ થતાં જોવું સારું છે."

WHOનાં પ્રમુખ ટેડ્રોસ ઍધેનોમ ગેબ્રેયેસસે એ વાત પર ભાર મૂક્યો કે કોઈ પણ સફળ વૅક્સિન સૌને મળવી જોઇએ.

તેમણે કહ્યું કે અનેક દેશ વૅક્સિન બનાવવાની દિશામાં એને 'એક વૈશ્વિક સાર્વજનિક સેવા'નાં રૂપમાં જોઈ રહ્યા છે જ્યારે કે કેટલાક 'ઊલટી દિશામાં જઈ રહ્યા છે.'

WHO પ્રમુખે વૅક્સિન વિશે કહ્યું, "જ્યાં સુધી આના ઉપર સામૂહિક સહમતી નહીં બને તો તે એવા લોકો પાસે હશે જેમની પાસે નાણાં હશે અને જેમની પાસે એને લેવાની ક્ષમતા નહીં હોય એમને એ નહીં મળી શકે."

એમણે કહ્યું કે જ્યાં સુધી વૅક્સિન પર શોધ કાર્ય ચાલી રહ્યું છે "આપણે જીવ બચાવવા પડશે."

"આપણે આપણા સંસાધનો પર કામ કરવા સાથે અને એને યથાવત રાખવા સાથે વૅક્સિનની શોધની ગતિને જાળવી રાખવી પડશે."

કેવી રીતે કામ કરે છે?

આ વૅક્સિન કોરોના વાઇસના જિનેટિક કોડનો એક નાનકડો ભાગ હોય છે, જેને મનુષ્યમાં ઇન્જેક્ટ કરવામાં આવે છે.

આનાથી મનુષ્યમાં સંક્રમણ ફેલાતું નથી અને કોવિડ-19નાં લક્ષણો પણ નથી ઉત્પન્ન થતા, પરંતુ તે રોગપ્રતિકારક...